คุณครับรบกวนสอบถามครับ ริมฝีปากและผิดหนังรอบๆปากผมลอกครับ เจ็บๆแสบๆคันๆ ผมใช้แต่โฟมล้างหน้าครับไม่ได้ใช้ครีมทาผิวแต่อย่างใด รบกวนสอบถามครับว่าผมเป็นอะไรครับหรือแพ้อะไรครับ
สวัสดีค่ะ อาการปากลอกและแห้งอาจเกิดจาก-สภาพอากาศ ปากแห้งมักเกิดขึ้นในสภาพอากาศหนาวเย็น มีลมพัดและแห้ง-การเลียริมฝีปากบ่อยๆ-ดื่มน้ำน้อย-ภาวะขาดสารอาหาร- การรับประทานอาหารหรือสัมผัสกับอาหารบางชนิด ที่ทำให้ริมฝีปากระคายเคืองหรืออักเสบ- ผื่นแพ้สัมผัสบริเวณปาก เช่นแพ้ลิปสติกหรือเครื่องสำอางที่ใช้ ทำให้ปาก แห้ง แดง ลอก คันได้- การใช้ยารักษาโรคหรืออาหารเสริมบางชนิด การใช้ยารักษาโรคหรืออาหารเสริมบางชนิดอาจทำให้บางคนปากแห้งได้ เช่น วิตามิน เอ เรตินอยด์ รักษาสิวควรหาสาเหตุที่เป็นไปได้ดังกล่าวไป และแก้ไขตามสาเหตุถ้าเป็นไปได้ อาจพบแพทย์ผิวหนังเพื่อตรวจดูว่าไม่ได้เกิดจากโรคทางผิวหนังเช่นผื่นแพ้สัมผัสการดูแลตัวเองเบื้องต้น ใช้วาสลีนหรือใช้ลิปสติกชนิดที่ให้ความชุ่มชื้นเป็นประจำ ไม่ควรเลีย เม้ม หรือกัดริมฝีกปากบ่อยเกินไป เพราะน้ำลายจะทำลายความชุ่มชื้นบนริมฝีปากและยิ่งทำให้ปากแห้งลง หลีกเลี่ยงการอยู่ในที่แห้งและเย็น หลีกเลี่ยงผลิตภัณฑ์หรือสิ่งที่อาจทำให้เกิดการระคายเคือง